Diari Oficial de la Generalitat Valenciana


Sumari del DOGV 9269, del 02-02-2022 (2022/776)

RESOLUCIÓ de 31 de gener de 2022, del conseller d'Economia Sostenible, Sectors Productius, Comerç i Treball, per la qual s'amplia el termini per a la presentació de sol·licituds de les subvencions convocades per la Resolució de 22 de desembre de 2021, per la qual s'aproven les bases reguladores i es convoquen subvencions destinades a persones desocupades de llarga duració, majors de 45 anys (CID 346).
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9269

Data del DOGV
:   02-02-2022

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2022/776


Data del document
:   31-01-2022

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Resolució

Anàlisi jurídica

 Descriptors 

:   * Conselleria d'Economia Sostenible, Sectors Productius, Comerç i Treball
    * legislació

RESOLUCIÓ de 31 de gener de 2022, del conseller d'Economia Sostenible, Sectors Productius, Comerç i Treball, per la qual s'amplia el termini per a la presentació de sol·licituds de les subvencions convocades per la Resolució de 22 de desembre de 2021, per la qual s'aproven les bases reguladores i es convoquen subvencions destinades a persones desocupades de llarga duració, majors de 45 anys (CID 346). [2022/776]  
  
  
Amb data 29 de desembre de 2021, es va publicar en el Diari Oficial de la Generalitat Valenciana la Resolució de 22 de desembre de 2021, del conseller d'Economia Sostenible, Sectors Productius, Comerç i Treball, per la qual s'aproven les bases reguladores i es convoquen, mitjançant tramitació anticipada, les subvencions destinades al finançament de les inversions del component 23 (Noves polítiques públiques per a un mercat de treball dinàmic, resilient i inclusiu), inversió 4 «Nous projectes territorials per al reequilibri i l'equitat», línia d'inversió «Col·lectius vulnerables», dins del Pla de recuperació, transformació i resiliència per a persones desocupades de llarga duració, majors de 45 anys (CID 346).  
El punt resolutiu quinze, punt 3, de la resolució, estableix que el termini per a la presentació de sol·licituds de subvenció serà des del dia 17 de gener fins al dia 4 de febrer de 2022, tots dos inclusivament.  
  
Per la seua part, l'article 32 de la Llei 39/2015, d'1 d'octubre, del procediment administratiu comú de les administracions públiques, habilita l'Administració per a concedir, d'ofici, una ampliació dels terminis establits, sempre que es produïsca abans del venciment del termini de què es tracte i que no excedisca de la meitat d'aquest.  
Atés que fins a la data s'ha presentat un nombre escàs de sol·licituds això pot ser a causa de la necessitat de donar més publicitat i difusió a les ajudes, com de donar més marge temporal per a la preparació i enllestiment de la documentació necessària per a presentar la sol·licitud, per tant, es fa necessària l'ampliació del termini de presentació de sol·licituds.  
Per tot això, i fent ús de la facultat que em confereix l'article 23 del Decret llei 6/2021, d'1 d'abril, del Consell, de mesures urgents en matèria economicoadministrativa per a l'execució d'actuacions finançades per instruments europeus per a donar suport a la recuperació de la crisi conseqüència de la covid-19, en relació amb l'article 160.4.b de la Llei 1/2015, de 6 de febrer de la Generalitat, d'hisenda pública, del sector públic instrumental i de subvencions, i havent emés informe per l'Advocacia de la Generalitat, així com per la Intervenció Delegada a LABORA de la Intervenció General, resolc:  
  
Primer  
Ampliar el termini per a la presentació de les sol·licituds de la Resolució de 22 de desembre de 2021, del conseller d'Economia Sostenible, Sectors Productius, Comerç i Treball, per la qual s'aproven les bases reguladores i es convoquen, mitjançant tramitació anticipada, les subvencions destinades al finançament de les inversions del component 23 (Noves polítiques públiques per a un mercat de treball dinàmic, resilient i inclusiu), inversió 4 «Nous projectes territorials per al reequilibri i l'equitat», línia d'inversió «Col·lectius vulnerables», dins del Pla de recuperació, transformació i resiliència per a persones desocupades de llarga duració, majors de 45 anys (CID 346), per un termini de set dies hàbils i finalitzarà el nou termini màxim de presentació, el dia 15 de febrer de 2022, inclòs.  
  
Segon  
Aquesta resolució produirà efectes des de la publicació en el Diari Oficial de la Generalitat Valenciana.  
Contra aquest acte no és possible interposar cap recurs, de conformitat amb el que es disposa en l'article 32.3 de la Llei 39/2015, d'1 d'octubre, del procediment administratiu comú de les administracions públiques.  
  
València, 31 de gener de 2022.- El conseller d'Economia Sostenible, Sectors Productius, Comerç i Treball: Rafael Climent González.